Ir-Regolament tal-Kummissjoni (KEE) Nru 2114/2000
ta’ l-5 ta’ Ottubru 2000
li jemenda r-Regolament (KE) Nru 174/1999 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 804/68 fir-rigward ta’ liċenzji ta’ l-esportazzjoni u rifużjonijiet ta’ l-esportazzjoni fil-każ tal-ħalib u tal-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 fuq l-organizzazzjoni komuni tas-suq tal-ħalib u tal-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u b’mod partikolari Artikolu 26(3) tar-Regolament,
Billi:
(1) Ir-Regolament tal-Kummissjoni (KE) Nru 174/1999 [3], kif l-aħħar emendat bir-Regolament (KE) Nru 1961/2000 [4], li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 804/68 [5], kif l-aħħar emendat bir-Regolament (KE) Nru 1587/96 [6], fir-rigward ta’ liċenzji ta’ l-esportazzjoni u rifużjonijiet ta’ l-esportazzjoni fil-każ tal-ħalib u l-prodotti tal-ħalib. Biex tassigura operazzjoni bla xkiel ta’ l-arranġamenti tar-rifużjoni ta’ l-esportazzjoni u tnaqqas ir-riskju ta’ l-applikazzjonijiet spekolattivi u d-disturbi fl-arranġamenti ta’ ċertu prodotti tal-ħalib, minħabba s-sitwazzjoni tas-suq, il-perjodu tal-validità tal-liċenzji ta’ l-esportazzjoni għandhom ikunu mnaqqsa u l-garanzijja stabbilità fir-Regolament għandha tiżdied.
(2) Il-miżuri li hemm provduti f’dan ir-Regolament huma skond l-opinjoni tal-Kumitat ta’ Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Ir-Regolament (KE) Nru 174/1999 hu emendat kif ġej:
1. Artikolu 6(a) hu mibdul b’dan li ġej:
"(a) fl-aħħar tar-raba’ xahar wara l-ħarġa fil-każ ta’ prodotti li jaqgħu taħt il-kodiċi NM 040210;"
2. Artikolu 9(b) hu mibdul b’dan li ġej:
"(b) 30 % għall-prodotti koperti bil-kodiċi NM 040210;"
Artikolu 2
Dan ir-Regolament għandu jidħol fis-seħħ fil-ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fil-5 ta’ Ottubru 2000.